cyanic-selkie/wikianc huggingface dataset:
Rubeņu baznīca
Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Edvards Zaksis. Draudze sāka veidoties 18. gadsimta vidū pirmā dievnama tapšanas laikā, taču ilgus gadus, līdz pat tās iekļaušanā Rīgas bīskapijā 1920. gadā, tā bija Bebrenes draudzes filiāle, lai arī tad draudzei jau bija savs apkalpojošais priesteris. Draudzei piederīgi ir katoļi, kas dzīvo Rubeņos un to apkārtnē. Dievkalpojumi notiek vienu reizi nedēļā. Draudzei ir trīs kapsētas — Rubeņu, Dronkas un Rubiķu kapsēta.
Draudzes lielākie svētki un atlaidas
Draudzes lielākie svētki ir  Svētā Jura diena, Vissvētākās Jaunavas Marijas Kristīgās palīdzības diena, Svētā Pētera un Pāvila diena — 40 stundas, Porciunkula atlaides,  Svētā Miķeļa diena.
Degošais
"Degošais" ir 2016. gada Latvijas dokumentālā filma. Filmas režisors ir Jānis Putniņš.
Sižets
Filmas galvenais varonis ir Iļja Ripss, kurš 20 gadu vecumā mēģināja sadedzināties Rīgas centrā. Šī dedzināšanās bija domāts kā protests pret Padomju okupāciju Čehoslovākijā. Pašlaik Ripss mitinās Izraēlā un tiek uzskatīts par vienu no ievērojamākajiem matemātiķiem pasaulē, kurš savā zinātniskajā darbā nepazīst robežas.
Pocket-PUCP
Pocket-PUCP tika palaists 07:10:11 UTC ar nesējraķeti Dnepr no Jasnijas raķešu palaišanas bāzes Orenburgas apgabalā Krievijā. Sākotnēji tas atradās pavadonī PUCP-Sat-1, kas savukārt atrādās Itālijas studentu pavadonī UniSat-5, kurš 07:25:48 UTC tika ievadīts solārsinhronai tuvā orbītā ar augstumu 634 km. No tā tika izlaists nanopavadonis PUCP-Sat-1.
Pocket-PUCP no PUCP-Sat-1 tika izlaists 6. decembrī 08:00 UTC.
Igors Tipāns
Igors Tipāns (dzimis Rīgā) ir latviešu zinātniskais darbinieks, profesors un Rīgas Tehniskās universitātes rektora Leonīda Ribicka vietnieks Starptautiskajā sadarbībā un ārzemju studentu apmācībā.
Biogrāfija
Dzimis Rīgā. 1970. gadā pabeidza mācības Rīgas 1. vidusskolā, 1976. gadā absolvēja Sanktpēterburgas Politehnisko institūtu, iegūstot inženiera-fiziķa diplomu.
Kopš 1976. gada dažādos amatos strādā Rīgas Politehniskajā institūtā (vēlāk — Rīgas Tehniskā universitāte). Darba gaitas uzsācis kā zinātniskais asistents, koncentrējoties daļinu transporta mehānikā. Kopš 1976. gada līdz pat šodienai ir aktīvs pasniedzējs un vadošais pētnieks teorētiskās mehānikas un materiālu pretestības katedrā.
Šarleruā lidosta
Šarleruā Briseles Dienvidu lidosta (Brussels South Charleroi Airport, fr), saukta arī Goseljē lidosta (nl), ir starptautiska lidosta Beļģijā. Izvietojusies 7 km uz ziemeļiem no Šarleruā centra un 46 km uz dienvidiem no valsts galvaspilsētas Briseles. Pēc pasažieru plūsmas un apkalpoto lidojumu skaita otra lielākā valsts lidosta pēc Briseles Nacionālās lidostas. Šarleruā lidostai ir divi termināļi un 1 skrejceļš. Lidostā darbojas arī trīs lidotāju skolas.
Igors Tipāns
Biogrāfija
1985. gadā ieguva fizikas-matemātikas zinātņu kandidāta diplomu PSRS Zinātņu akadēmijā, Biofizikas institūtā, Puščino, Krievijā.
Šarleruā lidosta
Vēsture
1919. gadā Šarleruā piepilsētā Goseljē izveidota lidotāju skola. Otrā pasaules kara laikā izmantots kā sabiedroto spēku lidlauks. Pēc kara lidlauks izmantots galvenokārt kā aviobūves un avioremonta vieta. 1970. gados uz neilgu laiku lidosta izmantota regulāriem lidojumiem maršrutā Ljēža—Šarleruā—Londona. Lidosta strauji attīstījās pēc zemo cenu aviokompānijas Ryanair ienākšanas 1997. gadā, kas dažus gadus vēlāk šeit izveidoja savu pirmo kontinentālo bāzi. 2008. un 2017. gadā lidostā nodoti ekspluatācijā divi jauni termināļi.
Igors Tipāns
Biogrāfija
No 1988. līdz 1989. gadam bijis Djūka Universitātes pēcdoktorantūras (Postdoc) programmas dalībnieks un IREX stipendiāts.
Pēc atgriešanās Latvijā kļuvis par profesoru teorētiskajā mehānikā. Vadījis vairākus promocijas darbus, piedalījies metodisko materiālu un kursu veidošanā.
Lielie Kukuļi
Lielie Kukuļi ir ciems Ņukšu pagastā, Ludzas novadā. Atrodas 268 km attālumā no Rīgas.
Igors Tipāns
Biogrāfija
No 1998. gada ir RTU ārzemju studentu departamenta direktors, no 2011. gada — RTU rektora vietnieks Starptautiskajā sadarbībā un ārzemju studentu apmācībā. I. Tipāns ir bijis viens no pamatlicējiem mūsdienu Latvijas ārzemju studentu nozarei un devis ieguldījumu tās attīstībā.
Lielie Kukuļi
Ciema apkārtnē atrodas ūdenstilpes Ancovas ezers, Vecānu ezers.
Igors Tipāns
Biogrāfija
Bieži sabiedrībā pazīstams kā ārzemju studentu jomas eksperts, sniedzis par tematu vairākas uzstāšanās, intervijas un publikācijas.
I. Tipāns papildus dzimtajai latviešu valodai prot arī angļu, krievu, vācu, franču, itāļu un ungāru valodu.
Sarakstījis vairākus desmitus zinātnisku publikāciju latviešu, angļu un krievu valodās. Sadarbībā ar profesoru J. Vību, M. Irbi un S. Vutukuru vairāku gadu garumā strādājis pie projekta Robotic Fish.
Nesen veidotās pazīstamākās publikācijas :
Ir līdzautors patentam "Žiroskopiskais paņēmiens peldlīdzekļa dzinējspēka radīšanai" kopā ar J. Auziņu, S. Cifanski u.c.
Orānienburga
Orānienburga (de) ir pilsēta Vācijā, Brandenburgā, Oberhāfeles apriņķa centrs, 35 kilometrus uz ziemeļiem no Berlīnes pie Hāfeles upes.
Igors Tipāns
Biogrāfija
Bijis viens no Pasaules Kultūras konsīlija balvas laureātiem 2016. gadā. Ir korejiešu King Sejong institūta Rīgā vadītājs. Paralēli darbam ir aizrautīgs ceļotājs.
Ir precējies, trīs bērnu tēvs.
Ligita Skujiņa
Ligita Skujiņa (dzimusi Saulkrastos) ir latviešu aktrise.
Orānienburga
Vēsture
Kā Becova (Bötzow) rakstos pirmoreiz minēta 1216. gadā. 1646. gadā Brandenburgas kūrfirsts Frīdrihs Vilhelms I apprecējās ar Nasavas Henrieti Luīzi, uzdāvināja apkārtni savai sievai un uzcēla Oranienburgas pili, bet pilsētu par godu sievai (sieva nāca no Orānas-Nasavas dinastijas) pārsauca par Orānienburgu.
Ligita Skujiņa
Beigusi Rīgas 64. vidusskolu. Skolas laikā mācījusies mūzikas skolā, kā arī papildus mācījusies gleznošanu. 1982. gadā beigusi Dailes teātra 7. studiju, vienlaikus iegūstot bakalaura grādu Latvijas Valsts Jāzepa Vītola konservatorijas specialitātē „Profesionālā teātra un kino aktrise". 1982. gadā kļuvusi par Dailes teātra aktrisi.
Orānienburga
Vēsture
1933. gadā Orānienburgas centrā tika nodibināta vieta no pirmajām koncentrācijas nomentnēm Vācijā - Orānienburgas koncentrācijas nometne, kas darbojās līdz 1936. gadam, kad to pārcēla uz turpat netālu esošo Zaksenhauzenes koncentrācijas nometni. 1937. gadā Orānienburgā tika atklātā kompānijas Heinkel Flugzeugwerke aviācijas rūpnīca. Otrā pasaules kara gados Orānienburga bija viens no galvenajiem Vācijas kodolprogrammas centriem. Pēc Otrā pasaules kara pilsēta ietilpa VDR, bet no 1945. līdz 1950. gadam bijušās Zaksenhauzenes nometnes vietā darbojās NKVD speciālā nometne Nr.7.
Cilvēki
Orānienburga ir ASV politiķa Maikla Blūmentāla (W. Michael Blumenthal, 1926), fiziķa Valtera Botes (Walther Bothe, 1891-1957), filozofa Kārļa Gustava Hempela (Carl Gustav Hempel, 1905-1997) dzimtā pilsēta.
No 1911. līdz 1915. gadam un no 1927. gada līdz nāvei 1930. gadā Orānienburgā darbojās brīvās ekonomikas (Freiwirtschaft) teorētiķis Silvio Gēzells (Silvio Gesell, 1862-1930).
1969. gadā Orānieburgā radās rokgrupa Puhdys.
Livorno province
Livorno province ir viena no Itālijas provincēm, kas atrodas valsts centrālajā daļā, Toskānas reģionā. Provinces administratīvais centrs un lielākā pilsēta ir Livorno. Tā ietver arī vairākas salas Toskānas arhipelāgā Ligūrijas jūrā, tostarp Elbas salu un Kaparaijas salu. Livorno provinces kopējā platība ir 1218 kvadrātkilometri, 2012. gada beigās provincē dzīvoja 343 003 iedzīvotāji. Livorno province sīkāk iedalās 20 komūnās.
Kijivas "Kompanion"
Kijivas "Kompanion" ir hokeja komanda, kas bāzēta Kijivā, Ukrainā, un spēlē Ukrainas hokeja līgā. 2014. gadā komanda izcīnīja līgas čempiones titulu.
2012.—13. gada sezonā komandas sastāvā spēlēja latviešu aizsargi Agris Saviels, Jānis Andersons, kā arī uzbrucēji Armands Bērziņš un Juris Štāls.
Rezultāti
Profesionālā hokeja līga:
Suņa Fanhui
Suņa Fanhui (zh, ; dzimusi 1993. gadā) ir Ķīnas starptautiskā meistare šahā (2017).
Biogrāfija
2017. gadā bijusi ceturtā Āzijas 3.5 zonas turnīrā aiz Džai Mo, Ni Šicjuņas un Džu Dzjiņeras, un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Taņai Džunji.
Par panākumiem turnīros FIDE 2017. gadā viņai piešķīra starptautiskās meistares (WIM) nosaukumu.
1962. gada Pasaules čempionāts šahā sievietēm
1962. gada Pasaules sieviešu šaha čempionāts sastāvēja no vairākiem posmiem — zonālie turnīri, pretendentu turnīrs un mačs par pasaules čempiones nosaukumu. Pretendente Nona Gaprindašvili, uzvarot mačā pasaules čempioni Jeļizavetu Bikovu, kļuva par piekto šī titula ieguvēju.
1961. gada pretendentu turnīrs
Pretendentu turnīrs notika 1961. gada oktobrī-novembrī Dienvidslāvijas pilsētā Vrņačka Baņā. Turnīrā uzvarēja N. Gaprindašvili, iegūstot tiesības cīnīties par pasaules čempiones titulu mačā ar čempioni J. Bikovu.
! !! Spēlētāja !! Valsts !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! Punkti !! BK
1962. gada mačs par pasaules čempiones titulu
Pasaules čempiones J. Bikovas un pretendentes N. Gaprindašvili mačs notika no 1962. gada 18. septembra līdz 17. oktobrim Maskavā. Mača galvenā tiesnese bija Ņina Hruškova-Belska. Dalībnieču sekundanti: Bikovai — Jefims Kogans, Gaprindašvili — Mihails Šišovs.
Gaprindašvili, nezaudējot nevienu partiju, ar rezultātu 9 : 2 (+7 −0 =4) sagrāva pasaules čempioni Bikovu un šaha vēsturē kļuva par piekto pasaules čempioni.
!№ || Dalībnieces ||width=20| 1 ||width=20| 2 ||width=20| 3 ||width=20| 4 ||width=20| 5 ||width=20| 6 ||width=20| 7 ||width=20| 8 ||width=20| 9 ||width=20| 10 ||width=20| 11 || ||+ ||− ||= ||Punkti ! !
Groveriški
Groveriški var būt:
Ģikši
Ģikši ir ciems Cēsu novada Amatas pagastā, pagasta centrs. Izvietojies pagasta vidusdaļā autoceļu P31 un V315 krustojumā 19 km no novada centra Cēsīm un 87 km no Rīgas. Ciema rietumu daļā tek Gaidenes upe. Ģikšos atrodas pagasta pārvalde, Amatas pamatskola, bērnudārzs, bibliotēka, kultūras nams, pasts, veikals.
Armands Kaušelis
Armands Kaušelis (dzimis ) ir latviešu aktieris.
Agate Nesaule
Agate Nesaule (1938—2022) bija latviešu rakstniece, emeritēta Viskonsinas Universitātes angļu un amerikāņu modernās literatūras profesore. Pazīstama kā memuāru grāmatas "Sieviete dzintarā" (A Woman In Amber, 1995) autore.
Armands Kaušelis
2004. gadā absolvējis Latvijas Kultūras akadēmiju dramatiskā teātra aktiera specialitātē. Tajā pašā gadā kļuvis par Liepājas teātra aktieri, lai arī izrādēs piedalās jau kopš 2003. gada.
Gunnars Ūsi
Gunnars Ūsi (et;, Hāpsalu - , Tartu) bija Igaunijas daudzkārtējais čempions šahā.
Agate Nesaule
Dzīvesgājums
Dzimusi 1938. gada 23. janvārī Nītaurē luterāņu mācītāja Pētera Nesaules un viņa sievas Valdas ģimenē. Otrā pasaules kara beigās kopā ar vecākiem un māsu devās bēgļu gaitās uz Vāciju, kur nokļuva padomju okupācijas zonā un septiņu gadu vecumā pieredzēja vardarbību pret civiliedzīvotājiem. Nesaules ģimenei izdevās sasniegt Rietumu sabiedroto okupācijas zonu un pēc tam 1950. gadā izceļot uz Indianapolisu ASV, kur viņa dzīvoja trūcīgos apstākļos un cieta no kara un bēgļu nometnēs pārdzīvojumu dēļ iegūtā posttraumatiskā stresa sindroma. Studēja Indianas Universitātē medicīnu, tad valodas. Ieguva PhD Viskonsinas Universitātē ar disertāciju par Dorisu Lesingu.
Gunnars Ūsi
Biogrāfija
Jau skolas gados ieguvis augsto 4.—5. vietu Igaunijas šaha čempionātā. 1951. gadā beidzis Veru vidusskolu, pēc tam studējis Maskavas Ekonomikas institūtā. Studiju laikā aktīvi piedalījies šaha sacensībās — pārstāvējis Maskavas izlasi 1953. gada PSRS komandu čempionātā, tajā pat gadā ieņēmis 5. vietu PSRS čempionāta pusfinālā Viļņā, bet 1954. gadā Maskavas čempionātā dalījis 6.—7. vietu un kļuvis par PSRS sporta meistaru šahā. Pēc studiju beigām 1956. gadā atgriezies Igaunijā un strādājis Tartu lauksaimniecības mašīnu rūpnīcā, bijis arī šīs rūpnīcas direktors (1966-1972). Igaunijas 1957. gada šaha čempionātā izcīnījis 3. vietu. Vēlākajos gados sešas reizes (1958., 1959., 1963., 1966., 1979., 1980. ) kļuvis par Igaunijas čempionu šahā, bet trīs reizes (1960., 1961., 1972. ) bijis Igaunijas vicečempions. 1969. un 1973. gadā uzvarējis Pērnavas vasaras šaha turnīros. Piedalījies arī 1961. gada Latvijas atklātajā šaha čempionātā Rīgā. Mūža beidzamos gadus strādājis Tartu šaha klubā. Viens no Ūsi pēdējiem turnīriem bija 1981. gada Tallinas starptautiskais Paula Keresa memoriāls. Tartu regulāri tiek rīkoti Gunnara Ūsi piemiņas turnīri jaunajiem šahistiem.
Agate Nesaule
Dzīvesgājums
Agate Nesaule bija Viskonsinas Universitātes angļu valodas (1963-1996), no 1972. gada arī sieviešu studiju profesore. 43 gadu vecumā viņa piedzīvoja laulības šķiršanu un 47 gadu vecumā pēc psiholoģes ieteikuma iesāka rakstīt atmiņu grāmatu par kara šausmām un savas ģimenes sieviešu iekļaušanos amerikāņu sabiedrībā. Tā rezultātā 1995. gadā iznāca Nesaules autobiogrāfiskais romāns "Sieviete dzintarā" (A Woman in Amber. Healing the Trauma of War and Exile), kas ieguva plašu lasītāju un kritiķu atzinību un tika tulkota latviešu, vācu, zviedru un dāņu valodās. Latviešu studenšu korporācijas Daugaviete biedre.
1996. gadā Nesaule ieguva Amerikas Grāmatu balvu. 1996. gadā viņa emeritējās un pilnībā pievērsās rakstniecībai. 2009. gadā iznāca viņas garstāsts "Mīla uz Jeržiju Kosinski" (In Love with Jerzy Kosinski).
Mirusi 2022. gada 29. jūnijā Medisonā ASV.
Meistara slepenā dzīve
"Meistara slepenā dzīve" ir 2016. gada Latvijas leļļu filma. Filmas režisors ir Jānis Cimmermanis.
Sižets
Filma veidota par godu Latvijas leļļu kino pamatlicēja Arnoldam Burovam. FIlmā vienlaikus savijas fantāzija ar pagātnes konkrētību, filmu fragmenti ar jaunradītām epizodēm, fotogrāfijas ar kinohronikām.
Vizlas iela (Rīga)
Vizlas iela ir iela Rīgā, Latgales priekšpilsētā, Ķengaragā. Tā sākas krustojumā ar Prūšu ielu un beidzas strupceļā. Kopējais ielas garums ir 85 metri.
Vēsture
Iela tika izveidota 1957. gadā ar savu tagadējo nosaukumu, kas laika gaitā vairāk nav mainījies.
Ielu savienojumi
Vizlas iela krustojas ar šādām ielām:
1740. gads Latvijā
Šajā lapā ir apkopoti '''1740. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Glodene
Glodene jeb trauslā glodene (Anguis fragilis) ir Latvijā dzīvojoša glodeņu dzimtas (Anguidae) bezkāju ķirzaka. Glodeni mēdz saukt arī par kaparčūsku un gludeno čūsku, kas gan ir aplami, ņemot vērā, ka glodene nav čūska, turklāt Latvijā dzīvo zalkšu dzimtas čūska — gludenā čūska (Coronella austriaca). Sastopama plašā Eirāzijas areālā, aptverot gandrīz visu Eiropu un Āziju līdz Rietumsibīrijai. Glodene nav indīga. Ja glodene tomēr ir iekodusi, koduma vietā būs neliels apsārtums, kas ātri pazudīs.
Izplatība
Glodene izplatīta gandrīz visā Eiropā, izņemot Islandi, Pireneju pussalas dienvidus un centrālo daļu, Skandināvijas ziemeļus, lielāko daļā Vidusjūras salu un Austrumeiropas dienvidus. Plašs vienlaidu areāls aptver Eirāzijas ziemeļu meža zonu, rietumos sākot ar Baltijas valstīm, Baltkrieviju, Ukrainu un Moldovu, austrumu virzienā turpinoties līdz Tobolas upei Rietumsibīrijā.
Ir arī vairāki izolēti areāli: Portugāles rietumos pie Lisabonas, Kazdagi kalnos Turcijā, Kaukāzā, Irānas ziemeļos un Krievijas dienvidos.
Latvijā
Glodene Latvijā sastopama bieži, visā teritorijā.
Izskats un īpašības
Glodenes ķermenis atgādina čūsku, tomēr tā ir ķirzaka bez kājām. Ir vairākas iezīmes, kas glodeni atšķir no čūskām. Acis mazas, ar plakstiņiem (čūskām plakstiņu nav). Glodenei ir ausu atvērumi (čūskām nav), vēderu klāj ragvielas zvīņas (čūskām vairodziņi). Ādu glodene maina pa daļām (čūskas maina uzreiz visu ādu), gadā 2—3 reizes. Mēle salīdzinoši plata ar robiņu galā (čūskām šaura un šķelta). Glodenes, līdzīgi kā citas ķirzakas, briesmu gadījumos nomet asti, kas pēc apmēram divām nedēļām sāk ataugt.
Ķermeņa garums līdz 35—50 cm. Galva tikpat plata, cik viduklis, aste gara ar strupu galu. Zvīņas gludas, mirdzošas. Pieaugušam īpatnim mugurpuse dažādos pelēcīgi brūnos toņos, vēderpuse pelēka vai zilgana. Pēc krāsas var atšķirt dzimumus: mātītes mugura parasti ir brūna ar vara spīdumu un ar brūniem vai melniem sāniem, uz kuriem var būt mirguļojoši raibumi, bieži uz muguras un sāniem melnas garensvītras; tēviņš ir pelēcīgs vai vara sarkanbrūns bez svītrām. Reizēm uz muguras var būt zili plankumi, tēviņiem biežāk nekā matītēm. Arī galva tēviņam platāka un garāka nekā mātītei. Abu dzimumu jaunās glodenes zeltainas ar tumši brūnu vēderu un sāniem un ar melnu garenisku svītru uz muguras.
Uzvedība un barība
Glodene mājo celmiem un saknēm bagātā zemsedzē, pārsvarā mežmalās, izcirtumos un sausos priežu silos. Aktīvitātes laiks ir krēslas stundas un nakts. Latvijā pēc ziemošanas parādās aprīlī vai maija sākumā. Ziemošanu sāk septembra beigās. Ziemo dziļās alās (līdz 80 cm); bieži savācas kopā vairāki desmiti īpatņu. Briesmu gadījumā nomet asti, kas pēc tam turpina aktīvi locīties. Tādējādi aste novērš uzbrucēja uzmanību, dodot glodenei laiku paslēpties.
1951. gada Pasaules čempionāts hokejā
1951. gada Pasaules čempionāts hokejā (arī 1951. gada Eiropas čempionāts hokejā) bija 18. Pasaules čempionāts hokejā, kas vienlaicīgi bija arī 29. Eiropas čempionāts hokejā. Tas no 9. līdz 17. martam norisinājās Francijas galvaspilsētā Parīzē.
14. reizi par čempioniem kļuva Kanādas hokeja izlase.
Glodene
Uzvedība un barība
Barojas ar kailgliemežiem, sliekām, jauniem gliemezīšiem, kamēr to mājiņas ir trauslas, un citiem mīkstiem bezmugurkaulniekiem.
Vairošanās
Pārojas laikā no maija beigām līdz jūnijam. Šajā laikā tēviņi kļūst agresīvi viens pret otru. Mātīte pārojas vai nu katru gadu, vai reizi divos gados. Pārošanās laikā tēviņš mātītei iekožas galvā vai kaklā, abiem ķermeņiem savijoties kopā. Pārošanās var ilgt līdz 10 stundām. Glodene ir oldzīvdzemdētāja (olas attīstās mātes ķermenī un piedzimst dzīvi mazuļi). Olu attīstības periods ilgst apmēram 3 mēneši, un augustā mātītei piedzimst 6—12 mazuļi, apmēram 7—10 cm gari. Tiem piedzimstot, tos joprojām ieskauj olas membrāna. Glodene pilnībā pieaug 6—8 gadu laikā, bet dzimumbriedums iestājas agrāk: tēviņam 3—4 gadu vecumā, mātītei 4—5 gados. Glodenei ir salīdzinoši garš mūžs, un ilgākais zināmais mūžs ir bijis 54 gadi.
Joe Louis Arena
Joe Louis Arena ir ledus halle Detroitā, ASV. Jau kopš halles atklāšanas 1979. gadā tā ir Nacionālās hokeja līgas kluba Detroitas "Red Wings" mājvieta. Halle nosaukta par godu Detroitā dzimušajam bokserim Džo Lūisam. Halle pieder Detroitas pilsētai.
Pašlaik pilsētā plānota jaunas hokeja halles būvniecība. Plānots, ka līdz 2017. gadam tā kļūs par Detroitas "Red Wings" jauno mājvietu, savukārt Joe Louis Arena tiks nojaukta.
Asiņainā svētdiena
Asiņainā svētdiena var būt:
1742. gads Latvijā
Šajā lapā ir apkopoti '''1742. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Vasjuganas purvi
Vasjuganas purvi ir viena no lielākajām purvu sistēmām pasaulē un lielākā ziemeļu puslodē, tie sastāda 2% no pasaules kūdras purvu platības. Tie atrodas Rietumsibīrijā, starp Obas un Irtišas upēm, Vasjuganas līdzenuma teritorijā, kurš galvenokārt atrodas Tomskas apgabalā, ar nelielām daļām Novosibirskas un Omskas apgabalos, Hantu-mansu autonomajā apvidū un Tjumeņas apgabala dienvidos (Uvatas un Toboļskas rajonos).
Kopš 2007. gada Vasjuganas purvi ir kandidāti iekļaušanai UNESCO pasaules mantojuma sarakstā.
Apraksts
Purvi satur milzīgas kūdras rezerves un palīdz neitralizēt siltumnīcas efektu, saistot oglekli. Atmosfērā izdalāmais oglekļa daudzums šajos purvos ir 1,6 reizes mazāks kā tas oglekļa daudzums, ko purvi no atmosfēras saista augsnē. Izpētīto kūdras rezervju apjoms pārsniedz 1 miljardu tonnu, vidējais iegulu dziļums ir 2,4 m, bet maksimālais — 10 m.
Floristiski purvi ietilpst divās zonās — dienvidu taigā un subtaigā jeb taigas bērzu un apšu apakšzonā. Gandrīz visu teritoriju aizņem purvi, ap 60% no tiem — atklātie, meži sastopami tikai pie lielākajām upēm.
Vasjuganas purvi ir mājvieta daudzveidīgai vietējai faunai, ieskaitot retās sugas. Purvā citu starpā dzīvo ziemeļbrieži, klinšu ērgļi, jūras ērgļi, zivjērgļi, lielā čakste, lielais piekūns. Ievērojamā skaitā ir vāveres, aļņi, sabuļi, medņi, baltirbes, mežirbes, rubeņi, mazākā daudzumā ūdeles, ūdri, āmrijas. Flora arī ietver retas un apdraudētas augu sugas un to kopienas. No savvaļas ogām tiek plaši izplatīti: dzērvenes, zilenes, lācenes.
Mūsdienās purvu faunu un floru apdraud teritorijas attīstīšana naftas un gāzes atradņu izpētes un izmantošanas laikā lieguma rietumdaļā. Turklāt krītošās nesējraķešu otrās pakāpes, kas nāk no Baikonuras kosmodroma, piesārņo teritoriju ar nesadeguša heptila — raķešdegvielas komponenta atliekām.
1941. gada deportāciju laikā Vasjuganas purvi bija viena no vietām, kur nometināja no Latvijas izsūtītos, tai skaitā Hermaņa Albata ģimeni.
Vasjuganas liegums un rezervāts
2006. gadā tika izveidots Vasjuganas dabas liegums. Liegumā ir stingra aizsardzības režīma zona (17,2 tūkstoši km²) un ierobežotas saimnieciskas darbības zona (33,8 tūkstoši km²).
2017. gada septembrī tajā izveidoja ap 6000 km² (614,8 tūkstoši hektāru) lielu Vasjuganas rezervātu, apvienojot lieguma teritorijas daļu un blakus esošos purvus Novosibirskas apgabala Ubinskas un Severnijas rajonos un Tomskas apgabala Bakčarskas rajonā.
2018. gada jūnijā par Vasjuganas rezervāta vadītāju tika iecelts Aleksejs Vasiļčenko, kurš vienlaikus palika Kuzņeckas Alatau dabas rezervāta direktors. Tika plānots pilnībā apvienot abu rezervātu vadību, izveidojot vietējo filiāli Tomskā, tomēr Tomskas apgabala administrācijas preses dienests 2020. gada janvārī paziņoja par neatkarīgas federālās valsts budžeta iestādes “Vasjuganas valsts dabas rezervāta“ biroja atvēršanu Tomskā, par kura direktori tika iecelta Olga Antoškina.
Ogres Zilie kalni (dabas parks)
Ogres Zilie kalni ir dabas parks Ogres novadā. Kopš 2004. gada 312 hektārus lielais parks ir īpaši aizsargājamā dabas teritorija. Zilie kalni ir vaļņveidīgu osu virkne, kas ir Ogres Kangaru grēdas daļa.
1913. gadā pilskalnā uzbūvēts uguns novērošanas tornis. 1934. gadā pilskalna dienvidrietumu pusē tika ierīkots slēpotāju tramplīns, kas 1950. gadu sākumā tika nojaukts.
Pilskalns
Pastāv uzskats, ka Zilajos kalnos atradies lībiešu pilskalns. Pēc Ernesta Brastiņa ziņām, pilskalns tika atklāts 1907. gadā un tas ir 60 metrus garš un 25 metrus plats, aptuvenais augstums 27 metri. Pilskalna ziemeļrietumos atradās grāvis un valnis, bet pretējā puse nostāvinātas zemas terases veidā. Kādreiz pāri pilskalnam gājis ceļš no Ogres uz Tīnūžiem, kas vēlāk novirzījies uz ziemeļiem un iet pa kalna piekāji. Arheoloģiskie pētījumi nav veikti.
Google I/O
Google I/O ir ikgadēja izstrādātāju konference, ko uzņēmums Google rīko Mauntinvjū, Kalifornijā, ASV. Konferences sesijās padziļinātā līmenī tiek apspriestas tīmekļa, mobilo platformu un biznesa pielietojumi ar Google un atvērtā pirmkoda platformām kā Android, Chrome un Chrome OS, API, App Engine un citi.
I/O pirmoreiz notika 2008. gadā un to organizē uzņēmuma vadība. "I/O" apzīmē ievadizvadi, no tā radīts arī sauklis "Inovācija atvērtībā" (en). Pasākuma formāts ir līdzīgs Google izstrādātāju dienai.
2020. gadā konference līdzīgi daudziem citiem pasākumiem tika atcelta koronavīrusa COVID-19 apdraudējuma dēļ.
1741. gads Latvijā
Šajā lapā ir apkopoti '''1741. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Renē Tartara
Renē Pjērs Šarls Tartara (fr; dzimis, miris bija franču peldētājs un ūdenspolo spēlētājs. Viņš izcīnīja bronzas medaļu 1900. gada vasaras olimpiskajās spēlēs peldēšanā.
1900. gada vasaras olimpiskajās spēlēs Parīzē Tartara startēja gan peldēšanas, gan ūdenspolo sacensībās. Viņš bronzas medaļu izcīnīja peldēšanas 200 metru komandu sacensībās. Viņa komanda, kurā viņš startēja kopā ar Luiju Martēnu, Žoržu Leijē un Dezirē Meršē, izcīnīja 62 punktu. Ūdenspolo turnīrā viņš bija Pupilles de Neptune de Lille #1 komandas biedrs. Komanda turnīrā startēja tikai pirmās kārtas mačos, kur zaudēja Beļģijas ūdenspolo komandai, Briseles peldēšanas un ūdenspolo klubs.
Jozefs fon Eihendorfs
Jozefs fon Eihendorfs (, dzimis, miris ) bija romantisma laika vācu rakstnieks un dzejnieks.
Dzimis dižciltīga prūšu virsnieka ģimenē. Studēja Hallē (1805–1806) un Heidelbergā (1807–1808). Pēc tam ceļoja pa Eiropu. Pabija Vīnē un Parīzē. 1810. gadā atgriezās dzimtas īpašumā. Tajā pašā gadā Berlīnē iepazinās ar tā laika vadošajiem intelektuāļiem - Johanu Gotlību Fihti, Ludvigu Ahimu fon Arnimu, Klemensu Brentāno un Heinrihu fon Kleistu. 1812. gadā Vīnē pabeidza studijas. No 1813. līdz 1815. gadam kā brīvprātīgais piedalījās kaujās pret Napoleonu. No 1816. gada — valsts ierēdnis (Breslavā, no 1821. gada — Dancigā, no 1824. gada Kēnigsbergā). No 1831. gada — valsts darbā Berlīnē. Miris 1857. gadā.
Eihendorfa pazīstamākais darbs ir novele Aus dem Leben eines Taugenichts. Daudzi pazīstami komponisti (Roberts Šūmanis, Fēlikss Mendelsons, Johanness Brāmss, Hugo Volfs, Rihards Štrauss, Hanss Ficners, Aleksandrs fon Zemlinskis) radījuši dziesmas ar Eihendorfa tekstiem.
1991. gada janvāra notikumi Lietuvā
Janvāra notikumi ir apzīmējums Padomju Savienības spēku uzbrukumam Lietuvai un ar to saistītajiem notikumiem, kas norisinājās Lietuvā no 1991. gada 11. — 13. janvārim. Notikumi galenokārt norisinājās galvaspilsētā Viļņā, kā arī Šauļos, Varēnā, Kauņā un Alītā. 13. janvārī, kas pazīstams arī kā Asiņainā svētdiena, uzbrukumā Viļņas televīzijas tornim Padomju armija atklāja uguni uz ap ēku sapulcējušos pūli un iebrauca tajā ar tankiem. Rezultātā 13 cilvēki tika nogalināti un viens notikuma vietā mira no sirdslēkmes, bet apmēram 140 cilvēku tika ievainoti. Bojā gāja arī viens no Padomju specvienības "Alfa" kaujiniekiem, kam trāpīja nomaldījusies lode.
Skujevka
Skujevka (arī Skujovka, Skujuvka) ir daļēji izzudis ciems Vārkavas novada Vārkavas pagastā. Atrodas pagasta rietumos 4,6 km no pagasta centra Vārkavas, 6,8 km no novada centra Vecvārkavas un 212,3 km no Rīgas.
Apdzīvotā vieta atrodas pie autoceļa V750 (Stolderi–Vecvārkava).
Kosts Manols
Kosts Manols (dzimis ) ir Grieķijas futbolists, aizsargs, Grieķijas futbola izlases dalībnieks. Kopš 2022. gada spēlē AAE komandā Sharjah.
Sasniegumi
AEK Athens
Olympiacos
Napoli
Saites iela
Saites iela ir iela Rīgā, Latgales priekšpilsētā, Ķengaragā. Tā sākas krustojumā ar Bultu ielu un beidzas krustojumā ar pievadceļu. Eglaines iela Saites ielu sadala divās daļās. Kopējais ielas garums ir 736 metri.
Vēsture
Izveidota 1955. gadā ar savu tagadējo nosaukumu, kas laika gaitā nav mainījies.
Niks Keivs
Nikolass Edvards "Niks" Keivs (en, dzimis ) ir Lielbritānijā dzīvojošs austrāliešu mūziķis, komponists, autors, scenārists un aktieris, kas plašāku atpazīstamību ieguvis darbojoties ar grupu Nick Cave and the Bad Seeds un sadarbojoties ar tādiem mūziķiem kā Kailija Minoga, P. Dž. Hārvija un Šeins Makgovans.
Biogrāfija
Mūziķa karjeru Keivs sāka 70. gadu sākumā, bet atpazīstamību ieguva darbojoties kā solists kopā ar austrāliešu postpankroka grupu The Boys Next Door, kas pēc pārcelšanās uz Londonu tika pārsaukta par The Birthday Party. Grupa pārstāja darboties 1983. gadā Keiva un otra grupas līdera Rolanda S. Hovarda muzikālo domstarpību dēļ.
1983. gadā, kopā ar agrāko The Birthday Party ģitāristu Miku Hārviju Niks Keivs nodibināja grupu Nick Cave and the Bad Seeds, kas sākotnēji The Birthday Party muzikālo virzienu ieveda eksperimentālākā gultnē, bet vēlāk, dažādu ietekmju, ieskaitot blūza, džeza un garāžroka, sajaukuma rezultātā pilnīgi mainīja muzikālo stilu, kas pirmo reizi redzams 1990. gada albumā The Good Son, kurā blakus agrākajam muzicēšanas stilam raksturīgām kompozīcijām atrodamas arī mierīgas klavierbalādes. 1989. gadā iznāca Keiva pirmais romāns "Un ēzelis ieraudzīja eņģeli", kas vēlāk tika izdots arī latviski.
1996. gadā grupa izdeva albumu Murder Ballads, kurā iekļauts arī duets ar Kailiju Minogu Where the Wild Roses Grow. 1997. gadā Nick Cave and the Bad Seeds izdeva ārkārtīgi veiksmīgo ierakstu The Boatman's Call, kas pilnībā sastāvēja no klavierbalādēm; albuma slavenākā dziesma ir Into My Arms, ko Keivs vēlāk izpildīja arī INXS līdera Maika Hačinsa bērēs.
2004. gadā grupa izdeva pagaidām vienīgo dubultalbumu savā karjerā - Abattoir Blues/The Lyre of Orpheus, kas kļuva par vienu no viņu veiksmīgākajiem un kritiķu atzītākajiem ierakstiem.
2006. gadā Keivs nodibināja garāžroka grupu Grinderman, kas izdeva divus veiksmīgus albumus, taču 2010. gadā tika paziņots par grupas izjukšanu. 2009. gadā tika izdota otrais Nika Keiva romāns "Banija Manro nāve", kas arī ticis izdots latviski.
Jaunākais Nick Cave and the Bad Seeds albums Push the Sky Away iznāca 2013. gada 18. februārī.
Kārlis Krūmiņš (aktieris)
Kārlis Krūmiņš (dzimis ) ir latviešu aktieris un režisors.
2004. gadā iestājies Latvijas Kultūras akadēmijas Dramatiskā teātra režijas mākslas nodaļā, kuru absolvējis 2008. gadā. 2009. gadā ieguvis maģistra grādu Teātra mākslā.
Režisējis izrādes Liepājas teātrī un Valmieras teātrī. Piedalījies izrādēs Valmieras teātrī, UPSTATE Theatre Project, neatkarīgajā teātrī "Skatuve", Jaunajā Rīgas teātrī, kā arī festivālos "Homo Novus" un "Homo Alibi."
Lielie Kusiņi
Ciema apkārtnē atrodas ūdenstilpes Olksns, Osvas ezers, Skujiņu ezers.
Arabsat 5C
Arabsat 5C izgatavoja Francijas uzņēmums Astrium (pavadoņa platforma) un Thales Alenia Space (derīgā krava). Pavadonis izgatavots uz platformas Eurostar E3000 bāzes. Tā izmēri ir 2,1 m x 2,35 m x 4,09 m. Saules bateriju paneļu platums ir 30,75 m. Arabsat 5C ir 26 C joslas un 12 Ka joslas raidītāji.
Arabsat 5C tika palaists 21:38 UTC ar nesējraķeti Ariane 5ECA no Gviānas kosmiskā centra ELA-3 starta laukuma. Kopā ar to startēja arī sakaru pavadonis SES-2. Arabsat-5C no augšējās pakāpes atdalījās pirmais 27 minūtes pēc starta, un pēc 8 minūtēm atdalījās SES-2.
Pēc kosmiskā aparāta orbitālajām pārbaudēm 26. oktobrī Astrium nodeva Arabsat 5C komerciālajai lietošanai tā operatoram ARABSAT.
Arabsat 5C atrodas ģeostacionārajā orbītā punktā 20° austrumu garuma.
Genève-Servette HC
Genève-Servette HC ir profesionāla hokeja komanda, kas bāzēta Ženēvā, Šveicē, un spēlē Šveices hokeja līgā. Komanda dibināta 1905. gadā. Komandas augstākais sasniegums ir 2023. gadā izcīnītās Šveices Nacionālās līgas zelta medaļas. 2013. un 2014. gadā komanda izcīnīja Špenglera kausu.
Spēlētāji
2013.—14. gada sezonu kluba rindās aizvadīja latviešu uzbrucējs Kaspars Daugaviņš.
Pašreizējais sastāvs
''Pēdējoreiz atjaunots 2020. gada 21. oktobrī.''
Atirau "Beibarys"
Atirau "Beibarys" ir hokeja komanda no Atirau, Kazahstānas. Kopš dibināšanas 2009. gadā tā spēlē Kazahstānas hokeja līgā un četras reizes ir kļuvusi par Kazahstānas čempioni.
Kopš 2009. gada komandas rindās spēlējuši 20 Latvijas hokejisti, no kuriem visvairāk spēles komandas rindās aizvadījuši Mārtiņš Raitums, Andrejs Smirnovs un Aldis Āboliņš.
Sezonu statistika
Piezīme: SP = spēles aizvadītas, U = uzvaras, Z= zaudējumi, UP = Uzvaras papildlaikā/pēcspēles metienos, ZP = zaudējumi papildlaikā/pēcspēles metienos, P = punkti, GV = gūtie vārti, ZV = zaudētie vārti
1743. gads Latvijā
Šajā lapā ir apkopoti '''1743. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
52 Eiropa
Eiropa, arī 52 Eiropa ir asteroīds ar diametru apmēram 315 ± 7 km. Objekts atrodas asteroīdu joslā, pieder C tipa asteroīdiem.
Asteroīdu atklāja astronoms Hermanis Goldšmits (Hermann Goldschmidt) no sava balkona Parīzē. Objektu nodēvēja Eiropas vārdā. Eiropa grieķu mitoloģijā ir Tēbu valdnieka Agēnora meita, kuru nolaupīja Zevs un padarīja par savu mīļāko.
Orbīta un fiziskie parametri
Eiropa ir sestais lielākais asteroīds pēc tilpuma, tā blīvums ir ap 1,5 ± 0,4 g/cm3. Mazais blīvums liecina, ka asteroīds ir stipri porains. Eiropa ir otrs lielākais C tipa asteroīds pēc Higiejas. Asteroīda virsma ir tumša, to klāj oglekli saturošs materiāls, spektrs liecina, ka uz virsmas ir sastopams olivīns un piroksēns.
1987. gadā Maunakea observatorija, izmantojot 2,2 m teleskopu, pētīja apgabalu ap asteroīdu, nolūkā atklāt kādu pavadoni vai putekļu gredzenu, taču nekas netika atrasts.
Dūņezers (Puzes pagasts)
Dūņezers (arī Dūņu ezers) ir noteces ezers Ventspils novada Puzes un Ugāles pagastos.
Ezers atrodas zemledus izskalojuma iegultnē.
Get a Clue
Leksija Golda kopā ar saviem draugiem izmeklē savas skolotājas pazušanu.
1744. gads Latvijā
Šajā lapā ir apkopoti '''1744. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Jānis Iņķis
Jānis Iņķis (1872—1958) bija latviešu baptistu mācītājs un teologs, dzejnieks, sabiedriskais darbinieks, izdevējs. 1920. gadu sākumā iedvesmoja un organizēja latviešu baptistu emigrāciju uz Brazīliju, kur Sanpaulu pavalstī dibināja latviešu baptistu ciemu "Vārpa".
Kazahstānas vēsture
Kazahstānas vēsture ir Āzijas un Eiropas vēstures daļa, kas vēstī par notikumiem mūsdienu Kazahstānas teritorijā.
Jānis Iņķis
Dzīves gājums
Rīgas misiones biedrība 1897. gadā, kad Iņķis bija 26 gadus vecs baptistu mācītājs, nosūtīja viņu uz Brazīliju apmeklēt baptistu draudzes, kas bija izveidotas kopš 1890. gada tur dibinātajās latviešu kolonijās. 1897. gadā ieradies Brazīlijā, Iņķis tur palika divus gadus. 1911. gadā viņš Brazīliju apmeklēja vēlreiz, bet 1921. gadā ieradās tur uz palikšanu.
Kazahstānas vēsture
Kazahu haniste
Kazahu nācija veidojās no tjurku valodā runājošiem stepju nomadiem, kuri 14. gadsimta otrajā pusē, sabrūkot Zelta ordai, izveidoja Nogaju ordu. Tā 1465. gadā pilnībā atdalījās no Mongoļu impērijas un nostiprinājās starp Ču (kazahu Шу) un Talas upēm un izveidoja plašu Kazahu hanisti (1465—1731).
Jānis Iņķis
Dzīves gājums
No 1899. līdz 1921. gadam bija Rīgas baptistu Mateja draudzes mācītājs. Iņķim esot Mateja draudzes mācītāja amatā, tika pabeigta draudzes dievnama būvniecība Matīsa ielā.
Kazahstānas vēsture
Krievijas Impērijas sastāvā
Krievijas Impērija anektēja agrākās Kazahu hanistes ziemeļrietumu daļu 1798. gadā, bet dienvidaustrumu daļa ("Lielā orda") saglabāja patstāvību līdz 1820. gadiem. 1863. gadā kazahu apdzīvotās teritorijas sadalīja Turkestānas ģenerālgubernatūrā dienvidos un Stepes novadā ziemeļos. Krievijas pilsoņu kara laikā Kazahstānas teritorijā no 1917. gada 13. decembra līdz 1920. gada 26. augustam darbojās t.s Alašas ordas valdība.
PSRS sastāvā
1920. gadā visu Kazahstānu iekaroja Sarkanā armija un tā sākumā ietilpa Kirgīzu APSR ar galvaspilsētu Orenburgā (1920-1925), vēlāk Kazahu APSR sastāvā ar galvaspilsētu Kizilordā (1925-1929), tad Almati (1929-1936). 1936. gadā izveidoja Kazahijas PSR. Otrā pasaules kara laikā Kazahijas stepēs izveidoja lielu Gulaga nometņu tīklu ar nosaukumu Steplags. 1954. gadā sākās Neskarto zemju kampaņa, bet 1955. gadā sāka būvēt Baikonuras kosmodromu, kā rezultātā Kazahstānā apmetās daudz imigrantu no citām PSRS republikām. 1990. gada oktobrī Kazahstāna deklarēja savu suverenitāti kā PSRS republika.
Jānis Iņķis
Dzīves gājums
1920. gadu sākumā Latvijas baptistu vidē iedvesmoja šīs konfesijas sekotāju masveida izceļošanu uz Brazīliju, kas notika 1922. gadā, un latviešu baptistu ciema "Vārpa" dibināšanu Sanpaulu pavalstī. Bija šīs kolonijas izveidošanas garīgais vadītājs, lielā mērā arī praktiskās puses jautājumu kārtotājs. Arī izveidojoties ciemam, saglabāja garīgā vadītāja statusu kā draudzes vecākais mācītājs, kā arī lielu ietekmi uz kolonijas dzīvi kopumā.
Kazahstānas vēsture
Neatkarīgā Kazahstāna
Pēc 1991. gada Augusta puča un sekojošā PSRS sabrukuma Kazahstānas valdība 1991. gada 16. decembrī pieņēma neatkarības deklarāciju. Par Kazahstānas pirmo prezidentu ievēlēja Kazahstānas Komunistiskās partijas vadītāju Nursultanu Nazarbajevu, kas veica pakāpenisku tirgus ekonomikas principu ieviešanu.
1991. gadā Kazahstānas teritorijā atradās 1216 padomju kodolgalviņas ar 110 raķetēm un Semipalatinskas kodolizmēģinājumu poligons. Kazahstāna vēlējās atbrīvoties no šī mantojuma, vietā prasot lielvalstu drošības garantijas. 1994. gadā kodollielvalstis Budapeštā parakstīja memorandu par drošības garantijām Kazahstānai un vēl divām valstīm, un 1995. gadā pēdējās kodolgalviņas un pēdējais poligona kodollādiņš bija izvestas vai iznīcinātas.
Jānis Iņķis
Dzīves gājums
Dažus gadus pēc ciema izveidošanas, kolonistu vidū palielinoties domstarpībām par tās tālākās attīstības principiem, netālu no Vārpas Iņķis nodibināja un vadīja evaņģēlisko kopsaimniecību Palma, faktiski atsevišķu koloniju. Tās iemītniekiem nebija individuālu īpašumu un ienākumu, visiem viss īpašums bija kopīgs.
Kazahstānas vēsture
Neatkarīgā Kazahstāna
Kopš 2000. gada notika stabila ekonomiska izaugsme, galvenokārt apjomīgas naftas, dabasgāzes un derīgo izrakteņu ieguves rezultātā.
Jānis Iņķis
Dzīves gājums
Palmā Iņķis izveidoja izdevniecību un tipogrāfiju, kas izdeva žurnālu "Kristīgs Draugs", citu garīgo literatūru. Vēlāk Iņķis pārcēlās uz Novaodesu, kur bija mācītājs latviešu baptistu draudzē.
Kazahstānas vēsture
Neatkarīgā Kazahstāna
2019. gadā Nazarbajevs atkāpās no valsts prezidenta amata, taču viņa ģimene saglabāja iepriekšējo ietekmi. 2022. gada 2. janvārī sākās iedzīvotāju masu protesti pret sašķidrinātās gāzes cenu kāpumu, bet drīz vien demonstranti izvirzīja arī politiskas prasības, pieprasot atcelt Nazarbajevu no Drošības padomes priekšsēdētāja amata. Kazahstānas prezidents Kasims Žomarts Tokajevs atlaida valdību, bet 5. janvārī atbrīvoja Nazarbajevu no Drošības padomes priekšsēdētāja amata. Tāpat 5. janvārī valdība lūdza nosūtīt uz Kazahstānu Kolektīvās drošības līguma organizācijas (KDLO), kurā ietilpst Krievijas Federācija, Armēnija, Baltkrievija, Kirgizstāna un Tadžikistāna, miera uzturēšanas spēkus. To atbalstīja KLDO padomes priekšsēdētājs Armēnijas premjers Nikols Pašinjans. Dumpis tika apspiests, Nazarbajevu valdošās partijas līdera amatā nomainīja Tokajevs. Jūnijā notika referendums, saskaņā ar kura iznākumu prezidenta loma tika nedaudz samazināta, bet Nazarbajeva pieminējums izņemts no konstitūcijas.
Jānis Iņķis
Dzīves gājums
Miris 1958. gadā. Apglabāts Novaodesas kapos.
Marks Andrē ter Štēgens
Marks Andrē ter Štēgens (de; dzimis ) ir vācu futbolists, La Liga kluba FC Barcelona un Vācijas futbola izlases spēlētājs.
Karjera
2011. gada 10. aprīlī debitēja Menhengladbahas "Borussia". 2011.–2012. gada sezonā ter Štēgens kļuva par Menhengladbahas kluba pamatvārtsargu.
Vācijas futbola izlasē ir bijis izsaukts uz 2016. gada Eiropas čempionātu un 2017. gada FIFA Konfederāciju kausu.
Sasniegumi
Barcelona
Vācija
Lielie Lauri
Lielie Lauri ir ciems Višķu pagastā, Augšdaugavas novadā. Atrodas 232 km attālumā no Rīgas.
303. ekspresbusu maršruts (Rīga)
Līdz 2019. gada 1. jūnijam kursēja pa 16. trolejbusa maršrutu un no Šmerļa tālāk pa Brīvības gatvi, Silciema ielu un Murjāņu ielu, galapunkts atradās Murjāņu ielas un Brīvības gatves krustojumā. No 2019. gada 1. jūnija maršruts būtiski mainīts, novirzot to caur Mežciemu un saglabājot abus galapunktus.
No 2022. gada 12. septembra līdz 2022. gada 16. septembrim maršrutu apkalpoja RP SIA "Rīgas satiksme" 7. autobusu parks, no 2013. gada to darī ja Rīgas Mikroautobusu Satiksme, bet pirms tam – privātais pārvādātājs SIA "Blands". No 2022. gada 19. septembra RS 303. maršruta vietā izveidoja līdzīgu 33. autobusu maršrutu, kurā darbojas visas Rīgas domes piešķirtās atlaides. Jaunais maršruts tika pagarināts līdz galapunktam Lubānas un Līvānu ielu krustojumā.
Maršruts
Virzienā Jugla — Pļavnieki maršruts kursēja pa šādām ielām: Murjāņu iela, Brīvības gatve, Silciema iela, Murjāņu iela, Juglas iela, Malienas iela, Hipokrāta iela, Biķernieku iela, Ulbrokas iela, Akadēmiķa Keldiša iela, A. Saharova iela un Katlakalna iela.
Virzienā Pļavnieki — Jugla maršruts kursēja pa šādām ielām: Katlakalna iela, A. Saharova iela, Akadēmiķa Keldiša iela, Ulbrokas iela, Biķernieku iela, Hipokrāta iela, Malienas iela, Juglas iela un Murjāņu iela.
Pieturvietas
303. ekspresbusu maršrutā pavisām kopā bija 34 pieturas. Virzienā Jugla — Pļavnieki bija 18 pieturas, bet virzienā Pļavnieki — Jugla bija 16 pieturas.
Spūles (Vārkavas pagasts)
Spūles (arī Spūļi, latgaliski: Spūlis) ir ciems Vārkavas novada Vārkavas pagastā. Atrodas pagasta rietumos 2,7 km no pagasta centra Vārkavas, 5,8 km no novada centra Vecvārkavas un 210,6 km no Rīgas.
1745. gads Latvijā
Šajā lapā ir apkopoti '''1745. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Kuneo province
Kuneo province ir viena no Itālijas provincēm valsts ziemeļrietumu daļā, Pjemontas reģionā. Province rietumos robežojas ar Franciju. Tās administratīvais centrs un lielākā pilsēta ir Kuneo. Pēc platības tā ir trešā lielākā province Itālijā un lielākā pēc iedzīvotāju skaita, neskaitot metropoles. Kuneo province sīkāk iedalās 247 komūnās.
Ministrs
Ministrs ir valdības biedrs, kurš politiski vada kādu no ministrijām. Parasti ministrus ieceļ izpildvaras "galva", piemēram, Latvijā tas ir premjerministrs.
Vadot ministriju, ministrs realizē konstitūcijā un likumos noteiktos uzdevumus un funkcijas atbilstošā valsts pārvaldes nozarē, kā arī bez īpaša pilnvarojuma pārstāv ministriju un nosaka tās darbības stratēģiju. Atkarībā no tā, vai valsts ir parlamentāra vai prezidentāla republika, ministrs ir atbildīgs parlamenta vai prezidenta priekšā. Atbilstoši ministrs ir izpildvaras pārstāvis, kurš atbildīgs likumdevējvaras priekšā. Pastāv arī valsts ministri un ministri bez portfeļa, īpašo uzdevumu ministri, kas nevada ministriju, bet darbojas valdībā kā padomnieki vai īpašu, noteiktu uzdevumu realizētāji.
Dzilene
Dzilene (arī Dziliņa ezers, Dziliņezers, Dziliņu ezers, Dzilnezers, Dziļene, Dziļņezers, Mežezers) ir noteces ezers Ventspils novada Puzes pagasta austrumos uz dienvidrietumiem no Stikliem.
Dzilene izveidojusies no Baltijas ledus ezera. Tas atrodas glaciokarsta ieplakā. Ūdens krāsa - brūnūdens.
Ezers ietilpst dabas lieguma "Stiklu purvi" teritorijā.
Ināra Ieviņa
Ināra Ieviņa (dzimusi Daugavpilī) ir latviešu aktrise.
Biogrāfija
1955. gadā beigusi Rīgas Kultūras un izglītības darbinieku tehnikumu. 1970. gadā beigusi Teātra fakultāti Latvijas Valsts konservatorijā.
Bijusi Dundagas kultūras nama mākslinieciskā vadītāja, kā arī sufliere, izrāžu vadītāja un aktrise Daugavpils Muzikāli dramatiskajā teātrī. 1961. gadā uzsāka darbu Valmieras teātrī.
1971. gadā Ieviņai piešķirts Latvijas PSR Nopelniem bagātās skatuves mākslinieces goda nosaukums. 2001. gadā saņēmusi Spēlmaņu nakts balvu kā labākā aktrise otrā plāna lomā par Pupiņas lomu Valmieras drāmas teātra izrādē „Baltais".
Tārtiņi
Tārtiņi, tārtiņu ģints (Charadrius) ir tārtiņu dzimtas (Charadriidae) ģints, kas apvieno 31 mūsdienās dzīvojošu sugu. Tārtiņu ģints sugas sastopamas visā pasaulē, izņemot Antarktīdu.
Latvijā
Latvijā sastopamas 5 tārtiņu ģints sugas: jūras tārtiņš (Charadrius alexandrinus), upes tārtiņš (Charadrius dubius), smilšu tārtiņš (Charadrius hiaticula), tuksneša tārtiņš (Charadrius leschenaultii) un Morinella tārtiņš (Charadrius morinellus). Latvijā no tārtiņu ģints visbiežāk sastopamā suga ir upes tārtiņš.
Izskats un īpašības
Tārtiņu ģints sugas ir neliela auguma bridējputni ar garām kājām, kompaktu, vārpstveida ķermeni, īsu kaklu un nelielu galvu. Daudzām sugām uz krūtīm vai ap kaklu kontrastainas krāsas josla. Knābis relatīvi īss un taisns.
Šajā tārtiņu grupā ir mazākās tārtiņu dzimtas sugas. Mazākais ģintī un arī dzimtā ir Madagaskaras tārtiņš (Charadrius thoracicus), kura mazāko indivīdu ķermeņa garums ir 13 cm, svars 11,5 g.
Uzvedība
Kā visiem tārtiņu apakšdzimtas putniem arī tārtiņiem ir raksturīgs medību paņēmiens, mijoties ātram skrējienam ar sastingšanu. Turklāt atšķirībā no, piemēram, slokām, kas arī ir tārtiņveidīgie putni, tārtiņi medī, izmantojot redzi, nevis ar knābi iztaustot grunti. Tārtiņu sugas starp pārējiem putniem izceļas ar to, ka ligzdošanas laikā tie iekārto viltus ligzdas, kurās pavada zināmu laiku, izliekoties perējot, kā arī, tuvojoties ienaidniekam, mēdz tēlot, ka tiem ir salauzts spārns, tādējādi aizvilinot plēsēju prom no aktuālās ligzdas.
1950. gada Pasaules čempionāts hokejā
1950. gada Pasaules čempionāts hokejā (arī 1950. gada Eiropas čempionāts hokejā) bija 17. Pasaules čempionāts hokejā, kas vienlaicīgi bija arī 28. Eiropas čempionāts hokejā. Tas no 13. līdz 22. martam norisinājās Apvienotās Karalistes galvaspilsētā Londonā.